stanford-oval/wikipedia huggingface dataset:
สถานแสดงพันธุ์สัตว์น้ำจืดกรุงเทพมหานคร
การจัดแสดง

ส่วนแสดงพันธุ์สัตว์น้ำเป็นอาคารสูง 3 ชั้น จัดแสดงพันธุ์ปลาน้ำจืดประมาณ 100 ชนิด ประกอบด้วยปลาท้องถิ่นของไทยชนิดที่มีคุณค่าทางเศรษฐกิจ ปลาหายาก ใกล้สูญพันธุ์ รวมทั้งปลาต่างประเทศบางชนิดด้วย ในพื้นที่จัดแสดงประกอบด้วยตู้ขนาดใหญ่มีความจุตั้งแต่ 1.5-24.0 ลูกบาศก์เมตร จำนวน 33 ตู้ บ่อสัตว์น้ำที่สามารถสัมผัสได้ (touch pool) นอกจากนี้ยังมีแบบจำลอง และโครงกระดูกของปลากระโห้ที่เป็นปลามีเกล็ดขนาดใหญ่ที่สุดในโลก และโครงกระดูกปลาบึกที่พบในแม่น้ำโขงมีน้ำหนักประมาณ 293 กิโลกรัม ความยาวประมาณ 2.7 เมตร ซึ่งผู้เข้าชมสามารถดูข้อมูลของปลาแต่ละชนิดได้จากป้ายที่มีรายละเอียดเกี่ยวกับชื่อชนิดของปลา แหล่งที่อยู่อาศัย ลักษณะการกินอาหาร และลักษณะเด่นของปลาชนิดนั้นๆ ส่วนในชั้นที่ 3 จะใช้เป็นบริเวณสำหรับปฏิบัติงานของเจ้าหน้าที่ และยังมีบ่อพักปลา เพื่อใช้สับเปลี่ยนหมุนเวียนในการจัดแสดงต่อไป
ส่วนแสดงพรรณไม้น้ำเป็นอาคารเรือนกระจก (greenhouse) ชั้นเดียว โดยจากอาคารสถานแสดงพันธุ์
สัตว์น้ำจะมีทางเดินเชื่อมต่อเพื่อนำไปชมพรรณไม้น้ำของไทย ซึ่งมีทั้งที่นำมาเพาะชำไว้ในตู้กระจก ใช้ประดับตู้ภายในอาคารพรรณไม้น้ำ และเป็นแปลงสาธิตการปลูกพรรณไม้น้ำรอบๆ อาคาร โดยชนิดของพรรณไม้น้ำที่นำมาจัดแสดงนี้เป็นพรรณไม้น้ำชนิดที่ส่งออกของไทยเป็นส่วนใหญ่ ซึ่งมีทั้งหมดประมาณ 100 ชนิด ซึ่งผู้เข้าชมสามารถดูข้อมูลพรรณไม้น้ำแต่ละชนิดได้จากป้ายชื่อไทย ชื่อสามัญ ชื่อวิทยาศาสตร์ ด้านข้างตู้
สถาบันการวิจัยสื่อตะวันออกกลาง

องค์การไม่แสวงหากำไรอิสราเอลสำหรับการวิเคราะห์และแปลสื่อตะวันออกกลาง
| --- | --- |
ชื่อย่อ: เมมรี (MEMRI)
ก่อตั้ง: 1 ธันวาคม 1997; 26 ปีก่อน (1997-12-01)
ประเภท: 501(c)(3)
Tax ID no. : 52-2068483
สถานะตามกฎหมาย: think tank ไม่แสวงหากำไร
สํานักงานใหญ่: วอชิงตันดีซี, สหรัฐ
ผลิตภัณฑ์: การวิจัยสื่อ, การแปล, การวิเคราะห์ดั้งเดิม
วิธี: ตรวจสอบสื่อ
ผู้ก่อตั้ง, ประธาน: Yigal Carmon
รองประธาน: Alberto M. Fernandez
กรรมการผู้จัดการ: Steven Stalinsky
นักวิเคราะห์อาวุโส: Nimrod Raphaeli
คณะกรรมการ: Oliver Revell  Michael Mukasey Reid Morden Robert R. Reilly  Jeffrey Kaufman Steven Emerson
รายได้ (2018) : 6,292,683 ดอลลาร์สหรัฐ
รายจ่าย (2018): 6,247,476 ดอลลาร์สหรัฐ
ลูกจ้าง (2017) : 20 (ในสหรัฐ),  57 (นอกสหรัฐ)
อาสาสมัคร (2017) : 5
เว็บไซต์: memri.org
สถาบันการวิจัยสื่อตะวันออกกลาง (อังกฤษ: Middle East Media Research Institute, MEMRI; มีชื่อทางการว่า "สถาบันการวิจัยและสื่อตะวันออกกลาง" (Middle East Media and Research Institute)) เป็นองค์กรวิเคราะห์และ ตรวจสอบสื่อไม่แสวงหากำไรที่ร่วมก่อตั้งโดยอดีตเจ้าหน้าที่หน่วยข่าวกรองทางทหารของอิสราเอล Yigal Carmon และนักรัฐศาสตร์อิสราเอล-อเมริกัน Meyrav Wurmser มีสำนักงานใหญ่ที่วอชิงตันดีซี MEMRI ตีพิมพ์และเผยแพร่รายงานสื่อภาษาอาหรับ เปอร์เซีย อุรดู ปาทาน และตุรกีที่แปลภาษาอังกฤษฟรี
นักวิจารณ์กล่าวถึง MEMRI เป็นกลุ่มแก้ต่างที่สนับสนุนอิสราเอลอย่างมาก แม้ว่าองค์กรระบุตนเองเป็น "อิสระ" และ "ไม่เข้าข้าง" ก็ตาม โดยพยายามสร้างภาพชาวอาหรับและโลกมุสลิมในแง่ลบด้วยการผลิตและเผยแพร่บทแปลที่ไม่สมบูรณ์หรือไม่ถูกต้องและเลือกแปลเฉพาะมุมมองสุดโต่งโดยไม่เน้นย้ำหรือตัดทิ้งความเห็นกระแสหลัก
บรรณานุกรม

Curtiss, Richard H (April 2007), "Meyrav Wurmser: The Neocons' Den Mother", On Middle East Affairs, Washington Report, vol. 26 no. 3, p. 17.
Fathi, Schirin (2010). "Memri.org – A Tool of Enlightenment or Incitement?".  ใน Arndt Graf (บ.ก.). Orientalism and Conspiracy: Politics and Conspiracy Theory in the Islamic World. I.B.Tauris. ISBN 978-0-85773-183-8.
แหล่งข้อมูลอื่น

เว็บไซต์ทางการ
MEMRI's official pages on Facebook, YouTube, and Twitter
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ 
อื่น ๆ:  IdRef
สถานีเสนาร่วม

ระวังสับสนกับ สถานีเสนานิคม
สถานีเสนาร่วม  (อังกฤษ: Sena Ruam Station, รหัส N6) เป็นโครงการสถานีรถไฟฟ้าบีทีเอสที่ยังไม่ได้เริ่มการก่อสร้าง ในเส้นทางสายสุขุมวิท มีการกำหนดตำแหน่งสถานีซึ่งจะยกระดับเหนือถนนพหลโยธิน ปากซอยพหลโยธิน 9 (ซอยสีฟ้า) ในพื้นที่เขตพญาไท กรุงเทพมหานคร
ที่ตั้ง

โครงการกำหนดที่ตั้งอยู่บนถนนพหลโยธิน บริเวณปากซอยพหลโยธิน 9 (ซอยสีฟ้า) ด้านหน้าโรงพยาบาลประสานมิตร อาคารอีเอสวี และอาคารเอไอเอส ทาวเวอร์ 2 ในพื้นที่ แขวงสามเสนใน เขตพญาไท กรุงเทพมหานคร
ประวัติโครงการ

บทความหลัก: รถไฟฟ้าบีทีเอส สายสุขุมวิท § สถานีโครงการในอนาคต
ตั้งแต่แรกเริ่ม สถานีเสนาร่วมเป็นเพียงหนึ่งในสองโครงการศึกษาการเพิ่มสถานีในอนาคต เพื่อรองรับกับประชาชนที่จะมาใช้บริการที่โรงพยาบาลประสานมิตร ตลอดจนชุมชนใกล้เคียง แต่เนื่องจากในช่วงก่อสร้างโครงการบีทีเอสซีไม่ได้เล็งเห็นถึงโอกาสในการเติบโตของย่าน จึงได้จัดเตรียมตอม่อแบบพิเศษที่รองรับการก่อสร้างสถานีในอนาคตแทนการก่อสร้างตัวสถานี และเก็บรหัสสถานีไว้สำหรับการเก็บค่าโดยสาร ต่อมาได้มีการประเมินโอกาสในการเติบโตเป็นระยะ ซึ่งผลจากการประเมินปรากฏว่าไม่คุ้มทุนเช่นเดียวกับสถานีศึกษาวิทยาในระยะแรก บีทีเอสซีจึงยกเลิกโครงการสถานีและเก็บรหัสสถานีไว้เพื่อคิดค่าโดยสารตามระยะทางตามเดิม อย่างไรก็ดีในคราวการเจรจาสัญญาสัมปทานฉบับใหม่เมื่อ พ.ศ. 2562 กรุงเทพมหานครได้ยื่นข้อเสนอให้บีทีเอสซีทบทวนการก่อสร้างสถานีเสนาร่วมอีกหนึ่งแห่ง จากที่บีทีเอสซีกำลังก่อสร้างสถานีศึกษาวิทยาในขณะนั้น (สถานีเซนต์หลุยส์ในปัจจุบัน) เมื่อบีทีเอสซีได้ศึกษาและพบว่าปัจจุบันย่านดังกล่าวมีการเติบโตไปไกลกว่าที่คาดการณ์ไว้ ทั้งการเติบโตของย่านธุรกิจถนนพหลโยธิน อาคารสำนักงาน โรงแรม ร้านค้าร้านอาหารระดับสูง คอนโดมิเนียม ตลอดจนมีโครงการใหม่ ๆ เกิดขึ้นอย่างต่อเนื่อง ทำให้บีทีเอสซีฟื้นฟูแผนการก่อสร้างสถานีขึ้นอีกครั้ง เพื่อรองรับการเติบโตของย่านดังกล่าว ปัจจุบันโครงการได้พักดำเนินการไม่มีกำหนดเนื่องจากการแพร่ระบาดของโรคโควิด-19 ประกอบกับสัญญาสัมปทานส่วนหลักใกล้หมด โดยบีทีเอสซีจะโอนถ่ายงานออกแบบที่สำเร็จให้กรุงเทพมหานคร (หรือการรถไฟฟ้าขนส่งมวลชนแห่งประเทศไทย หากมีการเปลี่ยนแปลงผู้รับโอนโครงการจากรัฐบาล) เพื่อนำไปดำเนินการจริงต่อไป
แผนผังสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (อารีย์) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (สะพานควาย) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง, ซอยพหลโยธิน 9 (ซอยสีฟ้า), ซอยพหลโยธิน 11 (ซอยเสนาร่วม), สถานีตำรวจนครบาลบางซื่อ, โรงพยาบาลประสานมิตร |
รูปแบบสถานี

โครงสร้างสถานีเสนาร่วม จะมีรูปแบบสถานีคล้ายสถานีส่วนต่อขยายสายสุขุมวิท มีลิฟต์รับรองผู้พิการทั้งหมด 4 ตัว บันไดเลื่อน ฝั่งละ 2 ตัว ชานชาลาเป็นแบบ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ตัวสถานีประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
สิ่งอำนวยความสะดวก

ลิฟต์ สำหรับผู้พิการหรือผู้สูงอายุ ไปยังชั้นขายบัตรโดยสารและจากชั้นขายบัตรโดยสารไปชั้นชานชาลาทั้ง 2 ฝั่ง
สถานีศรีนครินทร์

สถานีศรีนครินทร์ (อังกฤษ: Srinagarindra station; รหัส: E20) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ระยะทาง 12.8 กิโลเมตร ยกระดับเหนือถนนสุขุมวิท อำเภอเมืองสมุทรปราการ จังหวัดสมุทรปราการ โดยจะยกระดับคร่อมคลองบางปิ้งบริเวณทางแยกการไฟฟ้าสมุทรปราการ ใกล้ปากซอยวัดชัยมงคล เปิดให้บริการเมื่อวันที่ 6 ธันวาคม พ.ศ. 2561
ที่ตั้ง

ถนนสุขุมวิท บริเวณสะพานข้ามคลองบางปิ้งและทางแยกการไฟฟ้าสมุทรปราการ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
แผนผังของสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (แพรกษา) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (ปากน้ำ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก , ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า  |
| G ระดับถนน  | - | ป้ายรถประจำทาง, ซอยวัดชัยมงคล, สะพานข้ามคลองบางปิ้ง |
รูปแบบสถานี

กว้าง 22.6 เมตร ยาว 150 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋วและชั้นชานชาลา มีประตูอัตโนมัติกั้นชานชาลาแบบครึ่งความสูง
ทางเข้า-ออก

1 ซอยสุขุมวิท ซอย 43, โรงเรียนสตรีสมุทรปราการ (บันไดเลื่อน)
2 ซอยศิริราษฎร์ศรัทธา (วัดในสองวิหาร), โรงเรียนนพคุณวิทยา
3 ซอยสุขุมวิท ซอย 45 (ลิฟต์)
4 ซอยวัดชัยมงคล, ธนาคารเพื่อการเกษตรและสหกรณ์การเกษตร สาขาสมุทรปราการ, โรงพยาบาลสัตว์เทศบาลนครสมุทรปราการ (ลิฟต์)
จุดรวมพลอยู่ที่ทางออก 2 บริเวณซอยศิริราษฎร์ศรัทธา และทางออก 4 บริเวณซอยวัดชัยมงคล
สิ่งอำนวยความสะดวก

ลิฟต์และสิ่งอำนวยความสะดวกสำหรับผู้พิการ
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.26 | 00.42 |
ชานชาลาที่ 2
| N24 | คูคต | 05.20 | 23.20 |

| N9 | ห้าแยกลาดพร้าว | – | 23.35 |

| E15 | สำโรง | – | 00.05 |
สัญลักษณ์ของสถานี

เดิมกำหนดให้ใช้สัญลักษณ์เป็นรูปดาวสามแฉก สื่อถึงการเป็นจุดบรรจบที่สำคัญของถนนสายหลัก 2 สาย คือถนนศรีนครินทร์และถนนสุขุมวิท แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 23E (3-4E)  (1) | ปากน้ำ | เทเวศร์ | 1.รถโดยสารประจำทางสีครีม–แดง 2.รถโดยสารประจำทางปรับอากาศสีฟ้า (ใช้แก๊สธรรมชาติ) 3.รถโดยสารประจำทางปรับอากาศสีส้ม (ยูโรทู) | ขสมก. | รถบริการทางด่วน (ขึ้นทางด่วนด่านบางนา ลงด่านประตูน้ำ) |
สถานที่สำคัญใกล้เคียง

การไฟฟ้านครหลวง สมุทรปราการ
โรงเรียนสตรีสมุทรปราการ
สำนักงานสาธารณสุขจังหวัดสมุทรปราการ
ศูนย์บริการสาธารณสุขเทศบาลนครสมุทรปราการ
โรงพยาบาลสัตว์เทศบาลนครสมุทรปราการ
โรงพยาบาลเปาโลเมโมเรียล สมุทรปราการ
โรงเรียนนพคุณวิทยา
โรงเรียนสิริศึกษา
วัดในสองวิหาร
วัดชัยมงคล
ธนาคารเพื่อการเกษตรและสหกรณ์การเกษตร สาขาสมุทรปราการ
สตีล บอล รัน

| --- | --- |
สตีล บอล รัน
スティール・ボール・ラン (Sutīru Bōru Ran)
มังงะ
เขียนโดย: ฮิโรฮิโกะ อารากิ
สำนักพิมพ์: ชูเอชะ
ในเครือ: Jump Comics
นิตยสาร: โชเน็งจัมป์รายสัปดาห์ (19 มกราคม – 16 ตุลาคม ค.ศ.2004) Ultra Jump (19 มีนาคม ค.ศ.2005 – 19 เมษายน ค.ศ.2011)
กลุ่มเป้าหมาย: โชเน็ง, เซเน็ง
วางจำหน่ายตั้งแต่: 19 มกราคม ค.ศ.2004 – 19 เมษายน ค.ศ.2011
จำนวนเล่ม: 24 (หนังสือ)
สตีล บอล รัน (ญี่ปุ่น: スティール・ボール・ラン; โรมาจิ: Sutīru Bōru Ran) (อังกฤษ: Steel Ball Run) เป็นการ์ตูนญี่ปุ่น เขียนโดยฮิโรฮิโกะ อารากิ (ญี่ปุ่น: 荒木飛呂彦; โรมาจิ: Hirohiko Araki) โดยดำเนินเรื่องเป็นโลกคู่ขนาน (หรือจะเรียกว่า Reboot ก็ได้) ของการ์ตูนเรื่องโจโจ้ ล่าข้ามศตวรรษ ในภายหลังนับเป็นภาคที่ 7 ของเรื่องนี้ ในประเทศไทยจัดพิมพ์โดยเนชั่น เอ็ดดูเทนเมนท์ และเคยลงพิมพ์เป็นตอนในนิตยสารบูม
เนื้อเรื่อง

ปี 1890 ที่อเมริกา มิสเตอร์สตีล โปรโมเตอร์ชื่อดังได้จัดงาน "สตีล บอล รัน" คือการแข่งขันขี่ม้าข้ามรัฐจากซานดิเอโกจนถึงนิวยอร์กในระยะทางกว่า 6,000 กิโลเมตร โดยมีเงินรางวัลสูงถึง 50,000,000 ดอลลาร์ ทำให้มีนักแข่งม้าจากทุกสารทิศมาร่วมแข่งรวมไปถึง ไจโร เซปเปลี่ เพชฌฆาตจากอาณาจักรนีอาโปลิส และโจนี่  โจสตาร์ อดีตนักแข่งม้าอัจฉริยะที่กลายเป็นอัมพาตครึ่งล่าง โจนี่ได้เห็นพลังพิเศษของไจโรจากสิ่งที่เรียกว่า "ลูกเหล็ก" ของไจโรจึงต้องการที่จะขอร่วมการแข่งขันไปพร้อมกับไจโรด้วย
ในการแข่งขันทั้งไจโรและโจนี่ต้องพบกับอุปสรรคมากมายไม่ว่าจะเป็นภูมิประเทศ สิ่งแวดล้อม และกลุ่มผู้ก่อการร้ายที่เข้ามาเล่นงานทั้ง 2 คน จนกระทั่งโจนี่ได้ค้นพบพลังพิเศษที่เรียกว่า "สแตนด์" ที่ตนได้มาโดยบังเอิญที่ทะเลทรายแอริโซน่า อย่างไรก็ตามทั้ง 2 คนได้ล่วงรู้ถึงสิ่งที่เป็นเป้าหมายที่แท้จริงของการจัดงานแข่งขันครั้งนี้นั่นคือการตามหา "ซากศพศักดิ์สิทธิ์ของนักบุญ" ที่กระจัดกระจายอยู่ในพื้นแผ่นดินของประเทศอเมริกา โดยผู้ที่ต้องการครอบครองซากศพเหล่านี้คือฟันนี่ วาเลนไทน์ประธานาธิบดีคนที่ 23 ของอเมริกา โจนี่กับไจโรพยายามรวบรวมซากศพแต่ก็ถูกสมุนของประธานาธิบดีคอยขัดขวางอยู่ตลอดจนกระทั่งวาเลนไทน์ได้ครอบครองซากศพเกือบทุกส่วน รวมไปถึงมีลูซี่ซึ่งเป็นภรรยาของสตีลที่ถูกซากศพศักดิ์สิทธิ์เหล่านั้นรวมร่างเข้าไป
ในการไล่ล่าประธานาธิบดีนั้นนอกจากพวกไจโรแล้วยังมี "ฮอต แพนท์" แม่ชีแห่งวาติกันที่ต้องการซากศพเพื่อชำระความผิดของตนในอดีตและดีเอโก้ "ดีโอ" บรันโด นักแข่งม้าผู้ทะเยอทะยานมักใหญ่ใฝ่สูงจากอังกฤษผู้มีความสามารถสแตนด์ที่ทำให้ตนเองเปลี่ยนร่างเป็นไดโนเสาร์ ทั้งฮอต แพนท์และดีโอต่างเสียท่าให้ความสามารถสแตนด์อันลึกลับของวาเลนไทน์จนถูกฆ่าตาย ไจโรและโจนี่ต่างต่อสู้กับวาเลนไทน์ด้วยความยากลำบาก ไจโรถูกประธานาธิบดีฆ่าตาย โจนี่ใช้ความสามารถสแตนด์ของตนเองที่พัฒนาไปจนถึงขีดสุดจนเอาชนะวาเลนไทน์ได้ โจนี่ต้องแข่งขันต่อไปโดยที่มีชิ้นส่วนของซากศพศักดิ์สิทธิ์ที่ครบทุกชิ้นส่วนแต่ไม่มีไจโรอยู่ข้างกาย
หลังจากการต่อสู้กับวาเลนไทน์จบลง โจนี่ถูกคนขโมยซากศพศักดิ์สิทธิ์ไป โจนี่ได้พบว่าคนที่ขโมยซากศพนั้นคือ "ดีโอ" ที่มาจากอีกมิติหนึ่งซึ่งเป็นผลของความสามารถสแตนด์ของวาเลนไทน์ โดยที่ดีโอคนนี้มีความสามารถ "หยุดเวลา" ได้ 5 วินาที โจนี่พ่ายแพ้ให้กับดีโอในศึกครั้งสุดท้าย ทำให้ดีโอกลายเป็นผู้ชนะการแข่งขัน SBR ขณะที่ดีโอกำลังย่ามใจนั้น ลูซี่ได้นำ "หัว" ของดีโอคนเก่าที่ถูกวาเลนไทน์ฆ่าตาย หากสิ่งใดที่มาจากคนละมิติมาสัมผัสกันจะทำให้อันตรธานหายไป  ดีโออันตรธานหายไป ส่วนซากศพศักดิ์สิทธิ์นั้นก็อยู่ในห้องนิรภัยภายในโบสถ์ทรินิตี้ในนิวยอร์กซึ่งเป็นเส้นชัยของการแข่งขันสตีล บอล รัน โจนี่ได้นำหีบศพของไจโรออกเดินทางไปที่นีอาโปลิส บ้านเกิดของไจโร โดยที่โจนี่นั้นหายจากอัมพาตแล้ว ระหว่างทางโจนี่นึกถึงเรื่องราวต่างๆของการแข่งขันที่ผ่านมารวมไปถึงไจโรเพื่อนที่เขาจะไม่มีวันลืม
ตัวละคร > ผู้เข้าแข่งขัน > ไจโร เซปเปลี่ (Gyro Zeppeli)

สัญชาติ : นีอาโปลีส
ชื่อม้าประจำตัว : วัลคีรี่
ชายหนุ่มที่ปกปิดที่มาของตนเอง เข้าร่วมการแข่งสตีล บอล รัน ด้วยเหตุผลบางประการ ชื่อของเขาไม่เคยปรากฏในวงการแข่งม้ามาก่อน แต่ฝีมือการบังคับม้าและการต่อสู้นั้นถือว่ายอดเยี่ยม เป็นทายาทรุ่นปัจจุบันของตระกูลเซปเปลี่ ที่สืบทอดหลักวิชาและความรู้หลายแขนงมาแล้วนับศตวรรษ
ความสามารถ : ลูกเหล็กหมายเลข1 และ ลูกเหล็กหมายเลข2 ซึ่งไจโรห้อยไว้ข้างกายตลอดเวลานั้นสามารถแปรเปลี่ยนเป็นอาวุธร้ายแรงได้ด้วยวิชาการหมุนที่สืบทอดกันมาในตระกูล โดยสามารถใช้เป็นทั้งอาวุธโจมตีและประยุกต์พลิกแพลงได้หลากหลายรูปแบบ
ความสามารถสแตนด์ : สแกน (スキャン - Scan)  ไจโรได้พลังแสตนด์นี้มาหลังจากครอบครองชิ้นส่วนลูกตาของซากศพ ทำให้นัยน์ตาข้างซ้ายของเขาถูกเชื่อมการมองเห็นเข้ากับลูกเหล็ก เขาสามารถมองเห็นได้ไกลขึ้นในระยะที่ลูกเหล็กจะไปถึง รวมทั้งเมื่อหมุนลูกเหล็กอย่างรวดเร็วก็จะเห็นทะลุสิ่งกีดขวางได้ราวกับเรดาร์
บอล เบรกเกอร์ (Ball Breaker) สามารถแหวกทะลุกำแพงต่างมิติได้ ซึ่งแสตนด์จะออกมาพร้อมกับพลังการหมุนของลูกเหล็ก และพลัง "แรงดึงดูด" ที่มากมายมหาศาล หากโดนพลังงานนี้เข้าไปแม้เพียงนิดเดียว ร่างกายก็จะค่อยๆเสื่อมสลายแห้งเหี่ยวลงไปเรื่อยๆ แต่ข้อเสียก็คือแสตนด์จะออกมาได้เฉพาะตอนใช้พลังงานการหมุนจากม้าเท่านั้น
- Zeppeli มาจากวง Led Zeppelin
ตัวละคร > ผู้เข้าแข่งขัน > จอห์นนี่ โจสตาร์ (Johnny Joestar - ฉบับภาษาไทยยึดหลักการออกเสียงแบบญี่ปุ่นเป็น โจนี่ โจสตาร์)

สัญชาติ : อเมริกา
ชื่อม้าประจำตัว : สโลว์แดนเซอร์
อดีตจ๊อกกี้อัจฉริยะ ในขณะที่หลงระเริงไปกับชื่อเสียงซึ่งกำลังรุ่งโรจน์ถึงขีดสุดนั้น ก็ประสบเหตุทำให้ขาทั้งสองข้างพิการ และตกต่ำลงในทันที จนเมื่อมาพบกับไจโร และวิชาการหมุนลูกเหล็กซึ่งทำให้ขาของเขากลับมาใช้การได้ในชั่วระยะเวลาหนึ่ง เขาจึงตัดสินใจเข้าแข่งขันร่วมกับไจโร เพื่อค้นหาความลับที่อาจเป็นกุญแจสำคัญให้เขากลับมาเดินได้อีกครั้ง
ความสามารถ : จากการเรียนรู้เคล็ดวิชาการหมุนจากไจโร โจนี่จึงสามารถ"หมุนเล็บ"ของตนเองได้ โดยจะใช้เล็บที่หมุนจนแหลมคมเป็นเหมือนใบมีดโจมตี
ความสามารถสแตนด์ : ทัสค์ (タスク - Tusk)  หรือ เขี้ยว พลังของโจนี่อยู่ในรูปของสิ่งมีชีวิตรูปร่างคล้ายลูกแกะตัวเล็กขนาดฝ่ามือที่ชื่อทัสค์ ทำให้โจนี่สามารถหมุนเล็บมือหรือเล็บเท้าแล้วยิงมันออกไปได้เหมือนกระสุน เล็บที่ยิงออกไปแล้วจะงอกขึ้นมาใหม่ทันที
ทัสค์ สี่เหลี่ยมผืนผ้าทองคำ (ทัสค์ Act 2)  เป็นวิชาการหมุนสมบูรณ์แบบของตระกูลเซปเปลี่ที่ไจโร่สอนให้โจนี่ นั่นคือจะลอกแบบจากรูปทรงธรรมชาติเปลี่ยนเป็นการหมุนที่ไร้ขีดจำกัด ทำให้รูที่เกิดจากการยิงกระสุนเล็บนั้นไล่กวดเป้าหมายได้ต่อไปเป็นระยะทางสั้นๆ แต่เมื่อยิงด้วยวิธีนี้ไปแล้วจะต้องรอเวลาเล็บงอกประมาณ 1 นาที จึงจะยิงได้อีกครั้ง
ทัสค์ Act 3  เมื่อยิงเล็บใส่ตัวเอง จะทำให้ร่างกายของตนเองไหลเข้าไปซ่อนภายในรูที่เกิดจากกระสุนเล็บได้ (อาจเป็นการซ่อนตัวในช่องว่างต่างมิติก็เป็นได้)
ทัสค์ Act 4  เป็นการใช้พลังงานการหมุนทองคำอันสมบูรณ์แบบกับกระสุนเล็บ เมื่อยิงออกไปจะทำให้เกิดการหมุนอนันต์ หากอีกฝ่ายโดนเข้าไปร่างกายจนกระทั่งเซลล์จะเกิดหมุนอนันต์ และร่างกายจะแหลกสลายไปตามมิติต่าง ๆ
- Tusk เป็นชื่อของหนึ่งในอัลบั้มที่ขายดีตลอดกาล ของวงดนตรีที่ชื่อ Fleetwood Mac. โดยเป็นสตูดิโออัลบั้มที่ 11 ของวง ออกในปี 1969
- Slow Dancer ชื่อม้า มาจากชื่ออัลบั้มลำดับที่ 6 ของ Boz Scaggs นักแต่งเพลงและมือกีตาร์ชาวอเมริกัน ออกในปี 1974
ตัวละคร > ผู้เข้าแข่งขัน > แซนด์แมน (ซาวด์แมน) (Sandman)

สัญชาติ : อเมริกัน
ชื่อม้าประจำตัว : ไม่มี (ลงแข่งด้วยการวิ่ง)
ชายหนุ่มลูกหลานชนเผ่าอินเดียนแดง ที่ดินของเขาถูกรุกรานโดยพวกคนขาวในสมัยบุกเบิกอเมริกา เขาจึงร่วมแข่งขันเพื่อชิงเงินรางวัลกลับไปซื้อที่ดินของเผ่าตนคืนมา แม้การแข่งสตีล บอล รัน จะเป็นการแข่งโดยใช้ม้าเป็นพาหนะหลัก แต่แซนด์แมนกลับลงแข่งด้วยสองเท้าของเขาเอง
ความสามารถ: แซนด์แมนมีวิธีการวิ่งที่เป็นเอกลักษณ์ โดยการกระจายแรงปะทะจากเท้าและแปรเปลี่ยนเป็นแรงส่งในการวิ่งก้าวต่อไป ทำให้เขาสามารถวิ่งด้วยความเร็วสูงโดยไม่แหน็ดหนื่อย
ความสามารถสแตนด : อิน อะ ไซเลนท์ เวย์ (イン・ア・サイレント・ウェイ - In a Silent Way)  พลังของแซนด์แมนคือการสร้าง"อักษรแทนเสียง" ขึ้น แล้วบรรจุลงในตัวกลางถ่ายทอดไปยังเป้าหมาย เมื่อสิ้นสุดการเดินทางของเสียงแล้ว ก็จะเปลี่ยนเป็นผลลัพธ์ที่แตกต่างกันไปตามเสียงที่สร้างขึ้น
- In a Silent Way มาจากชื่อเพลง ในอัลบั้มที่มีชื่อเดียวกันของ Miles Davis นักทรัมเป็ตแนวฟิวชั่นแจ๊ส ออกในปี 1969
ตัวละคร > ผู้เข้าแข่งขัน > เมาเท่น ทิม  (Mountain Tim)

สัญชาติ : อเมริกา
ชื่อม้าประจำตัว : โกสต์ ไรเดอร์ส อิน เดอะ สกาย
คาวบอยหนุ่มรูปงามจากไวโอมิ่ง ผู้ต้อนฝูงวัวกว่าสามพันตัวข้ามทุ่งหญ้า 400 กิโลเมตรในทุกๆปี เข้าร่วมการแข่งขันด้วยจุดประสงค์บางอย่างที่ไม่ใช่เงินรางวัล
ความสามารถ : เมาเท่น ทิม มีความเชี่ยวชาญในการใช้บ่วงบาศก์เชือกได้แม่นราวกับจับวาง
ความสามารถสแตนด์ : โอ้! โลนซั่ม มี (オー！ロンサム・ミー - Oh! Lonesome me)  พลังสแตนด์ของเมาเท่นทิมคือ เขาสามารถแยกชิ้นส่วนร่างกายของตัวเองและเป้าหมาย เพื่อส่งผ่านไปตามเชือกได้ แล้วต่อกลับคืนเหมือนเดิมที่ปลายทาง
- Mountain Tim แปลงมาจากชื่อ Mountain Jam เพลงของวง The Allman Brothers
- Oh! Lonesome me มาจากชื่ออัลบั้ม ของนักร้องเพลงคันทรี Don Gibson ในปี 1958 ซึ่งในวงการเพลงคันทรีได้ขนานนามอัลบั้มนี้ ว่าเป็นต้นกำเนิดของซาวนด์ในแบบฉบับแนชวิล (Nashville Sound)
- Ghost Riders in the Sky ชื่อม้าของเขา มาจากเพลงคันทรี (Ghost) Riders in the Sky: A Cowboy Legend ของ Stan Jones นักแต่งเพลงแนวอเมริกันคันทรี โดยถูกเขียนขึ้นในปี 1948
ตัวละคร > ผู้เข้าแข่งขัน > ฮ็อตแพนท์ (Hot Pants)

สัญชาติ : อเมริกัน
ชื่อม้าประจำตัว : เก็ทท์ อัพ (Gets Up)
แม่ชีที่เข้าร่วมงานแข่ง สตีลบอลรัน เพื่อรวมรวบซากศพศักดิ์สิทธิ์เพื่อที่ตนจะได้รับการให้อภัยจากพระเจ้าและน้องชายของตน, เมื่อตนยังเด็กตนได้ผลักน้องชายของตนไปให้หมีกริซลีย์ฆ่า ตนไม่ได้ตั้งใจตนจึงมาเป็นแม่ชีเพื่อหาการให้อภัยจากพระเจ้าและน้องชายของตน
ความสามารถสแตนด์ : ครีม สตาร์เตอร์ (Cream Starter)  เมื่อฮ็อตแพนท์แตะต้องเนื้อของใคร (รวมทั้งของตัวเองด้วย) ก็จะสามารถสูบเอาเนื้อที่แตะนั้นมาเปลี่ยนเป็นสเปรย์เนื้อฉีดออกทางกระบอกสเปรย์เล็กๆที่พกติดตัวไว้ได้ โดยเมื่อฉีดออกไปแล้วก็สามารถคืนรูปเป็นอวัยวะได้เหมือนเดิมในภายหลัง ใช้ในการรักษาบาดแผลได้ด้วยโดยการฉีดเนื้อลงบนส่วนที่บาดเจ็บ และสามารถเก็บกลิ่นของคนๆนั้นได้
- Cream Starter มาจากการผสมระหว่างวง Cream และเพลง Fire Starter ของ Prodigy
- Hot Pants นำมาจากชื่อเพลง Hot Pants ของ James Brown ในปี 1971-1975
ดิเอโก้ แบรนโด้ (Diego Brando-DIO)
สัญชาติ : อังกฤษ
ชื่อม้าประจำตัว : ซิลเวอร์ บุลเล็ต
จ๊อกกี้หนุ่มอัจฉริยะจากประเทศอังกฤษ ในสมัยเด็กเคยยากจนแร้นแค้นและโดนกลั่นแกล้งมากมาย จึงสาบานตนว่าเมื่อโตขึ้นจะทำทุกอย่างเพื่อให้ได้มาซึ่งเงินตราโดยไม่สนวิธีการใดๆทั้งสิ้น
ความสามารถสแตนด์ : สแครี่ มอนสเตอร์ (スケアリー・モンスター - Scary Monster)  เป็นความสามารถที่หลงเหลือมาจาก ดร.เฟอร์ดินานด์ ดิโอสามารถแปลงร่างเป็นไดโนเสาร์เพื่อเพิ่มพลังความสามารถทางกายได้
- Scary Monster น่าจะมาจากชื่อเพลงและอัลบั้ม Scary Monsters (and Super Creeps) ของ David Bowie ในปี 1980
- Silver Bullet ชื่อม้าของเขา น่าจะมาจากเพลงชื่อเดียวกันของ Hawthorne Heights วงดนตรีอีโม-สครีโม จากอัลบั้ม The Silence in Black and White ในปี 2004
ตัวละคร > ผู้เข้าแข่งขัน > บูมบูม แฟมิลี่ (Boomboom Family - ฉบับภาษาไทยยึดหลักการออกเสียงตามภาษาญี่ปุ่นเป็น บูนบูน)

ความสามารถสแตนด์ : (ไม่ทราบชื่อ) สมาชิกตระกูลทั้งสามคนมีสแตนด์ที่รูปร่างและความสามารถคล้ายกัน หลักๆแล้วคือการใช้เลือดของตัวเองเป็นตัวเหนี่ยวนำโลหะให้ดึงดูดเข้าหากันเหมือนมีแรงแม่เหล็ก ยิ่งเป้าหมายอยู่ใกล้กัน แรงดูดก็ยิ่งเพิ่มขึ้น
- ชื่อของครอบครัวนี้ เป็นไปได้ว่ามาจากแรปเปอร์ Andre 3000 (สมาชิกวงดูโอ้ Outkast) ซึ่งมีชื่อจริงว่า Andre Lauren Benjamin
ตัวละคร > ผู้เข้าแข่งขัน > เบนจามิน บูนบูน (Benjamin Boomboom)

สัญชาติ : อเมริกา
ชื่อม้าประจำตัว : ครอสทาวน์ แทรฟฟิค
ความสามารถ : บูมบูมคนพ่อ สามารถใช้พลังสแตนด์ในการดูดวัตถุทำจากโลหะเข้าไปในร่างกายตัวเอง เพื่อเปลี่ยนรูปร่างเป็นคนอื่นได้
- Crosstown Traffic เป็นชื่อเพลงของ Jimi Hendrix
ตัวละคร > ผู้เข้าแข่งขัน > อังเดร บูมบูม (Andre Boomboom)

สัญชาติ : อเมริกา
ชื่อม้าประจำตัว : ฟ็อกซี่เลดี้
ความสามารถ : ลูกชายคนโตของตระกูล เลือดในร่างกายเขาทนต่อพิษประเภทต่างๆได้
- Foxy Lady เป็นชื่อเพลงของ Jimi Hendrix ออกในปี 1967
ตัวละคร > ผู้เข้าแข่งขัน > แอลเอ บูมบูม (L.A. Boomboom)

สัญชาติ : อเมริกา
ชื่อม้าประจำตัว : ลิตเติ้ลวิงค์
ความสามารถ : ลูกชายคนเล็กของตระกูล แต่รูปลักษณ์ภายนอก (และนิสัย) ดูเหมือนกะเทย  สามารถควบคุมผงเหล็กเพื่อใช้โจมตีได้
- Little Wink เป็นชื่อเพลงของนักร้องคันทรี่ชาวอเมริกัน Neal McCoy
โอเยโคโมวา (Oyecomova)
สัญชาติ : อิตาลี
ชื่อม้าประจำตัว : ไม่ทราบชื่อ
ความสามารถสแตนด์ : (ไม่ทราบชื่อ) พลังของโอเยโคโมวาสามารถติดสลักระเบิดลงบนวัตถุใดๆที่เขาสัมผัส ไม่ว่าจะเป็นของที่จับต้องได้หรือกระแสอากาศก็ตาม เมื่อสลักหลุดออกก็จะเกิดการระเบิดขึ้น
- Oyecomova มาจากชื่อเพลง ของ Tito Puente นักดนตรีแนวลาติน-แจ๊ส,แมมโบ ในปี 1963 แต่มาเป็นที่รู้จักอย่างแพร่หลายอีกครั้ง ในอัลบั้ม Abraxas (1970) โดยการคัฟเวอร์ของ Carlos Santana
ตัวละคร > ศัตรูอื่นๆ > เจ้าหนูพอร์ค พาย แฮ็ท (Pork Pie Hat Kid)

ความสามารถสแตนด์ : ไวเออร์ด (Wired)  พลังของเขาอยู่ในรูปของปั้นจั่นเล็กๆสองอันที่เก็บไว้ในปาก แต่แข็งแรงขนาดสามารถยกวัวได้ทั้งตัว นอกจากนี้ยังสามารถส่งผ่านปั้นจั่นไปในระยะไกลได้โดยมีจานใส่น้ำเป็นสื่อกลาง
- Pork Pie Hat มาจากเพลงชื่อ Goodbye Pork Pie Hat โดย Jeff Beck เป็นหนึ่งในเพลงจากอัลบั้ม Wired
- Wired มาจากชื่อโซโล่อัลบั้มของ Jeff Beck หนึ่งในมือกีตาร์ระดับตำนาน โดยออกในปี 1976
ตัวละคร > ศัตรูอื่นๆ > ดร.เฟอร์ดินานด์ (Dr. Ferdinand)

ความสามารถสแตนด์ : สแครี่ มอนสเตอร์ส (Scary Monsters)  พลังของเธอคือการแปรเปลี่ยนสิ่งมีชีวิตให้กลายเป็นไดโนเสาร์ และใช้ไดโนเสาร์เหล่านี้เปลี่ยนคนอื่นๆให้เป็นไดโนเสาร์ไปด้วยโดยการสร้างบาดแปลให้กับคนๆนั้น แต่ตัวของเฟอร์ดินานด์เองไม่สามารถเปลี่ยนร่างได้ เป็นเหมือนกับหอบังคับการเท่านั้น
- Dr. Ferdinand มาจากชื่อวง Franz Ferdinand
- Scary Monsters มาจากชื่อเพลง และอัลบั้ม ของ David Bowie
ตัวละคร > ศัตรูอื่นๆ > ริงโก้ โร้ดอะเกน (Ringo Roadagain)

ความสามารถสแตนด์ : แมนดั้ม (Mandom)  สามารถย้อนเวลากลับไปได้ 6 วินาที โดยใช้การหมุนเข็มนาฬิกาข้อมือเป็นเครื่องมือ
ตัวละคร > ศัตรูอื่นๆ > แบล็คมอร์ (Blackmore)

ความสามารถสแตนด์ : แคทช์ เดอะ เรนโบว์ (Catch the Rainbow)  พลังของเขาคือการทำให้หยดน้ำหยุดนิ่งกลางอากาศ และขึ้นเหยียบได้หรือใช้มันเป็นใบมีดที่แหลมคมในการจู่โจม ดังนั้นในวันฝนตกจึงเป็นวันที่เขาจะเก่งกาจที่สุด นอกจากนี้ยังดูเหมือนว่าสามารถแยกร่างตัวเองผ่านไปตามสายฝนได้อีกด้วย
- Blackmore มากจากชื่อ Ritchie Blackmore สมาชิกวง Rainbow วงเฮฟวี่เมทัลสัญชาติอังกฤษ ก่อตั้งขึ้นในปี 1975 ภายหลังแบล็คมอร์ย้ายไปร่วมงานกับวง Black Sabbath ในปี 1979
- Catch the Rainbow มาจากชื่อเพลง Catch the Rainbow ของวง Rainbow
ตัวละคร > ศัตรูอื่นๆ > ชูการ์ เมาเท่น (Sugar Mountain)

เด็กหญิงที่เฝ้าบ่อน้ำลึกลับมานานนับสิบปีแล้ว ไม่มีใครรู้แน่ชัดว่าบ่อน้ำนี้คือพลังสแตนด์หรืออะไรกันแน่ แต่มันจะทดสอบผู้ที่ผ่านเข้ามาโดยการหยิบยื่นของที่คนผู้นั้นทำตกลงในบ่อน้ำให้เลือก สิ่งหนึ่งจะเป็นของชั้นดี และอีกสิ่งจะเป็นของชั้นเลว หากผู้ถูกทดสอบเกิดความโลภและเลือกของชั้นดีไปก็จะถูกกระชากลิ้นจนตาย แต่หากมีความซื่อสัตย์ก็จะได้รับสมบัติมีค่ามาแทน โดยมีข้อแม้ว่าต้องใช้สมบัติที่ได้มานั้นให้หมดก่อนตะวันตกดิน มิฉะนั้นจะถูกทำให้กลายเป็นต้นไม้เฝ้าบ่อน้ำนี้ต่อไป
ตัวละคร > ศัตรูอื่นๆ > ชาย 11 คน (Eleven men)

ความสามารถสแตนด์ : แท็ตทู ยู (Tattoo You)  เป็นรอยสักที่อยู่ด้านหลังของชายทั้ง 11 คน ทั้ง 11 คนสามารถมุดลอดเข้าออกระหว่างกันและกันผ่านทางรอยสักนี้ได้อย่างอิสระ
- Tattoo You คือชื่ออัลบั้มที่ 18 ของวง The Rolling Stones วางแผงเป็นครั้งแรกในปี 1981